Diari Oficial de la Generalitat Valenciana


Sumari del DOGV 5385, del 10-11-2006 (2006/12485)

Informació pública de les bases particulars per a la gestió indirecta del programa d'actuació integrada del sector A-1 d'ampliació del nucli urbà de les normes subsidiàries d'Albatera.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   5385

Data del DOGV
:   10-11-2006

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   2006/12949


Data del document
:   27-10-2006

Organisme emissor
:   Ajuntament d'Albatera

Tipus de document
:   Anunci

Descriptors 

:   * Albatera
    * licitació
    * contracte d'obres
    * assessorament i peritatge
    * urbanització

Informació pública de les bases particulars per a la gestió indirecta del programa d'actuació integrada del sector A-1 d'ampliació del nucli urbà de les normes subsidiàries d'Albatera. [2006/S12989]  
Es comunica als efectes que a continuació s'exposen que l'Ajuntament Ple d'esta localitat va adoptar en sessió celebrada el 18 d'octubre de 2006 l'acord següent:   
Primer. Iniciar el procediment per a la gestió indirecta del programa d'actuació integrada corresponent al sector A-1 de les normes subsidiàries d'Albatera.  
Segon  
Aprovar les bases particulars reguladores del concurs del procediment per a la gestió indirecta del programa d'actuació integrada corresponent al sector A-1 d'ampliació de nucli urbà de les normes subsidiàries d'Albatera.  
Tercer  
Ordenar, de conformitat amb l'article 132 de la Llei Urbanística Valenciana, la publicació de l'anunci de concurs del procediment per a la gestió indirecta del programa d'actuació integrada corresponent al sector, que s'inserirà en el tauler d'anuncis de l'Ajuntament d'Albatera, en el Diari Oficial de la Unió Europea i en el Diari Oficial de la Generalitat.  
L'anunci de concurs no podrà inserir-se en el Diari Oficial de la Generalitat abans de la data en què s'envie a la Comissió Europea per a la seua publicació en el Diari Oficial de la Unió Europea.  
A. Entitat adjudicadora del programa  
.Ajuntament d'Albatera  
.Domicili: plaça d'Espanya, núm. 1 Albatera (Alacant) CP 03022  
.Telèfon: 32 100 88 11  
.Fax: 96 548 59 50  
.E-mail: yqiwyfxxqdwvngnekgpr@opefnspy.Bfh  
Pàgina web: www.albatera.org  
B. Bases generals  
Ordenança municipal de l'Ajuntament d'Albatera reguladora de les bases generals municipals per a l'adjudicació de programes, i reguladora de totes aquelles qüestions jurídiques, econòmiques i administratives que afecten tant el procediment d'adjudicació com al desplegament i execució dels programes d'actuació integrada per mitjà de gestió indirecta, publicada en el Butlletí Oficial de la Província d'Alacant el dia 16 de setembre de 2006 (BOP núm. 214).  
C. Bases particulars  
Les bases particulars reguladores del concurs del procediment per a la gestió indirecta del programa d'actuació integrada corresponent al sector A-l d'ampliació de nucli urbà de les normes subsidiàries d'Albatera, van ser aprovades per Acord Plenari de data 18 d'octubre, i es transcriuen literalment amb el contingut següent:  
«Bases particulars, reguladores de la gestió del programa d'actuació integrada del sector A-1 d'ampliació de nucli urbà de les normes subsidiàries d'Albatera»  
1. Indicació de l'ordenació urbanística vigent en l'àmbit de l'actuació integrada  
El sector A-l de les normes subsidiàries d'Albatera està delimitat en les esmentades normes sense ordenació detallada.  
Les normes subsidiàries d'Albatera van ser aprovades per Acord de la Comissió Territorial d'Urbanisme d'Alacant el i publicades en el Butlletí Oficial de la Província d'Alacant.  
2. Memòria de necessitats i objectius a satisfer amb el programa d'actuació integrada, d'acord amb el que disposa l'article 124 LUV.  
Objectius.  
a) Gestionar la transformació jurídica de les finques afectades pel programa.  
b) Urbanitzar completament el sector A-l, que constituïx l'objecte del programa i realitzar les obres públiques addicionals que es precisen per a complir el que disposen els apartats següents, amb subjecció a les previsions temporals i econòmiques del programa.  
c) Connectar i integrar adequadament la urbanització amb les xarxes d'infraestructures, d'energia, comunicacions i servicis públics existents.  
d) Suplementar les infraestructures i espais públics o reserves dotacionals en els quals és necessari per a no minvar ni desequilibrar els nivells de qualitat, quantitat o capacitat de servici existents i exigibles reglamentàriament.  
e) Obtindre els sòls dotacionals públics de l'àmbit de l'actuació, o adscrits a esta, a favor de l'administració gratuïtament  
f) Obtindre l'aprofitament que legalment corresponga, amb destí al patrimoni públic de sòl, a favor de l'administració que actua de forma gratuïta, sense perjuí de l'obligació legal de suportar les càrregues d'urbanització corresponents a la cessió.  
g) Ordenar el repartiment equitatiu de les càrregues i beneficis de l'actuació entre els afectats.  
h) Establir terminis per a edificar els solars resultants de l'actuació urbanitzadora.  
3. Fitxa de planejament del sector conforme a les normes subsidiàries d'Albatera  
Sector A-l d'ampliació de nucli urbà de les normes subsidiàries d'Albatera  
. Classe de sòl: urbanitzable.   
. Superfície: 138.271,19 m²   
. Xarxa primària adscrita:  
. Superfície total 19.693,04 m²  
. Aprofitament: 0,6981 m²t/ m² parcel·la neta  
. Condicions objectives  
. L'ordenació prevista permet la connexió de tots els carrers inclosos en la unitat amb les existents, dotades amb tots els servicis urbans.  
. La unitat és autònoma i la seua execució no està condicionada per altres unitats.  
. Directrius definitòries de l'estratègia d'evolució urbana i ocupació del territori.  
4. Objectius  
Els objectius i criteris de l'ordenació del territori que hauran de plasmar-se en el pla parcial de millora que, entre altres documents integrarà les alternatives tècniques es concreten en els següents:  
Integració en el conjunt dels sistemes estructural i infraestructural del municipi d'Albatera.   
Consolidació del nucli urbà d'Albatera, per mitjà de la urbanització de l'últim sector de sòl urbanitzable pendent de desenvolupament.  
Control dels característics ambientals del paisatge urbà, per mitjà del plantejament d'un adequat sistema d'altures edificables, basant-se en les característiques d'imatge urbana del conjunt de les illes, resolent els conflictes plantejats en els fronts de contacte entre àrees consolidades de diferent altura. Delimitació de parcs públics, zones esportives, centres docents i dotacions d'ús públic necessaris per a augmentar la qualitat de vida de la població d'Albatera.   
Recórrer a tècniques d'ordenació que tinguen una incidència directa en la millora de les condicions d'habitabilitat i qualitat de vida.   
Enquadrar les solucions proposades en un urbanisme d'austeritat, i adequar les previsions a les possibilitats econòmiques reals del municipi.   
Aplicar sistemes de gestió senzills adequats a la infraestructura tècnica de l'ajuntament i que permeten el repartiment equitatiu de beneficis i càrregues derivats del planejament.  
5. Criteris i objectius urbanístics i territorials de les propostes de planejament a formular, si s'escau, pels concursants, amb fixació de les directrius i estratègies que haurà d'observar l'ordenació que proposen  
1. El pla parcial que millore l'edificabilitat prevista en les normes subsidiàries haurà de contemplar mesures compensatòries a favor del municipi d'Albatera.  
2. Adequació a l'ordenació estructural. El sector haurà d'urbanitzar totalment la xarxa primària, tant la viària que ho delimita, com la xarxa primària de zones verdes, i garantir així la incorporació al context global del territori.  
3. Descripció dels objectius d'edificació privada que han de complir-se en l'àmbit de l'actuació, amb especial referència a aquelles construccions privades que revisten un especial interés social per tractar-se d'habitatges subjectes a algun règim de protecció pública.  
4. Prescripcions tècniques que, amb caràcter mínim, hauran de respectar-se en la redacció dels documents d'ordenació i gestió exigibles: les d'un pla parcial de millora, projecte d'urbanització i projecte de reparcel·lació d'acord amb la Llei Urbanística Valenciana.  
5. Indicació expressa, si s'escau, de l'admissibilitat de variants sobre aquells elements del programa d'actuació integrada que en estes es determinen, i assenyalar aquells requisits i límits a què estes variants hauran d'ajustar-se. Als efectes assenyalats en este apartat, s'admetran modificacions d'àmbit i de l'aprofitament real del sector.  
6. Prescripcions tècniques que, amb caràcter mínim, hauran de respectar-se en la redacció del projecte de les obres d'urbanització, de conformitat amb el que establix l'article 52 del Text Refós de la Llei de Contractes de les Administracions Públiques, aprovat pel Reial Decret Legislatiu 2/2000, de 16 de juny. El projecte d'urbanització que forma part de l'alternativa tècnica serà elaborat pel candidat a urbanitzador. El projecte haurà de completar-se amb l'estudi de seguretat i salut i l'estudi geotècnic i haurà de tindre's en compte el que establix l'article 52 del Text Refós de la Llei de Contractes de les Administracions Públiques.  
7. Estimació dels terminis de desplegament i execució del programa d'actuació integrada  
El termini per a sol·licitar la llicència d'obres per a la construcció dels habitatges serà de (no s'establix) mesos des de l'inici de les obres d'urbanització. El termini màxim per a finalitzar l'execució de les obres d'urbanització serà de (no s'establix) mesos.  
La construcció d'habitatges haurà de concloure en un termini màxim de dos anys des de la recepció de les obres d'urbanització, excepte supòsit de pròrroga per altres dos anys.  
Els aspirants a obtindre la condició d'urbanitzador podran oferir en la proposició juridicoeconòmica un termini inferior a l'assenyalat anteriorment.  
8. Model de proposició a presentar pels interessats  
(Nom i cognoms) , major d'edat, veí de..........., amb domicili a......... amb DNI/NIF número ....... expedit amb data........., en nom propi (o en representació de conforme acredita de poder validat), assabentat de l'anunci de concurs per a l'adjudicació del programa d'actuació integrada corresponent al sector A-l de les normes subsidiàries d'Albatera manifesta el següent:  
A. Que assabentat de l'anunci de concurs publicat per l'Ajuntament d'Albatera en el Diari Oficial de la Generalitat de data (DOGV núm..), per a l'adjudicació del programa d'actuació integrada corresponent al sector A-l de les normes subsidiàries d'Albatera.  
B. Que troba de conformitat i accepta íntegrament i sense cap excepció les bases generals municipals de l'Ajuntament d'Albatera per a l'adjudicació de programes així com les bases particulars aprovades per l'Ajuntament d'Albatera reguladores del programa d'actuació integrada corresponent al sector A-l de les normes subsidiàries d'Albatera i totes les obligacions que es deriven com a concursant i com a adjudicatari si ho fóra.  
C. Declara sota la seua responsabilitat tindre capacitat d'obrar i no trobar-se comprés en cap de les causes que impedixen contractar amb l'administració establides en l'article 20 del Text Refós de la Llei de Contractes de les Administracions Públiques, així com que no formen part dels òrgans de govern o administració de l'empresa cap de les persones a què es referixen les disposicions vigents sobre incompatibilitats dels alts càrrecs.  
D. A estos efectes es compromet a executar les obres objecte d'este concurs amb subjecció als requisits i condicions establits per l'Ajuntament d'Albatera i adjunta la documentació següent:  
1. Alternativa tècnica (article 126 LUV).  
2. Proposició juridicoeconòmica (article 127 LUV).  
9. Documentació a presentar per cada licitador junt amb la proposició, i s'especificarà amb claredat aquella documentació que serà susceptible de valoració per a l'adjudicació del programa, i es distingirà de la resta.  
Estos aspirants a urbanitzador, es comprometran conforme a la LUV (art.133) i al Reglament d'Ordenació i Gestió Urbanística i Territorial (art. 300 a incorporar en tres sobres distints, la següent documentació;  
. Sobre A: la que acredite la personalitat jurídica, la capacitat i la solvència tècnica i econòmica de l'aspirant, en els termes dels articles 122 i 123 de la Llei Urbanística Valenciana. Es presentarà en un sobre tancat i segellat i contindrà justificació documental dels extrems referits en l'article 133.1, lletres a), b), c), d), e) i f) de la Llei Urbanística Valenciana.  
. Sobre B: l'alternativa tècnica, presentada en sobre obert i, addicionalment, en suport informàtic  
. Sobre C: proposició juridicoeconòmica i que es presentarà en plica tancada  
10. Termini i lloc per a la presentació de les proposicions  
Les proposicions es presentaran en el registre de licitacions. (Secretaria General) en mà, de les 09.00 a les 14.00 hores, en un termini de tres mesos a partir de la data d'enviament de l'anunci de concurs al Diari Oficial de la Unió Europea, i serà l'últim dia de termini fins a les 14.00 hores el pròxim 29 de gener de 2007.  
També podran presentar-se proposicions per correu, i en este cas l'interessat haurà d'acreditar, amb el resguard corresponent, la data d'imposició de l'enviament en l'oficina de Correus i anunciar el mateix dia a l'òrgan de contractació, per fax, telefax, o telegrama, la remissió de la proposició.  
Sense complir tals requisits no serà admesa la proposició en el cas en què es rebera fora del termini fixat en l'anunci de licitació. No obstant, transcorreguts 10 dies des de l'acabament del termini de presentació, no serà admesa cap proposició enviada per correu. El registre de licitacions acreditarà la recepció de l'esmentat telegrama amb indicacions del dia de l' expedició i recepció en el llibre de registre corresponent.  
Prèvia classificació i conforme de la documentació exigida, l'acte d'obertura de pliques tindrà lloc el dia 5 de febrer de 2007 a les 13.00 hores en el saló municipal de plens.   
11. Documentació acreditativa del compliment dels criteris de solvència econòmica i financera, tècnica i professional exigibles als concursants.  
Els concursants per a acreditar el compliment dels criteris de solvència econòmica i financera, tècnica i professional hauran de presentar la documentació assenyalada en els articles 122 i 123 de la Llei Urbanística Valenciana.  
12. Criteris objectius d'adjudicació del programa d'actuació integrada, especificats per ordre decreixent d'importància, i s'inclourà la seua ponderació.  
Tenint en compte que l'instrument és un pla parcial de millora amb modificació estructural, cal fer les valoracions basant-se en l'article 312.2 a) del Reglament, que diu així «en cas de programes les alternatives tècniques del qual suposen una modificació de l'ordenació estructural, la puntuació de l'alternativa tècnica representarà entre un 65% i un 75% de la valoració en relació amb la proposició juridicoeconòmica, que representarà entre un 35% i un 25%.» i l'article 132.3 del Reglament «la fixació del percentatge concret per les bases particulars, es fonamentarà en la complexitat del planejament a desenvolupar, en l'ús a implantar i en les altres circumstàncies tècniques que siga necessari ponderar. A estos efectes, en programes l'ús característic del quals siga el residencial, a importància relativa de la puntuació de l'alternativa tècnica se situarà en la meitat superior de les escales percentuals establides en el número anterior, mentre que en aquells programes l'ús característic dels quals siga l'industrial o el terciari se situarà en la meitat inferior».  
Respecte a l'alternativa tècnica.  
1. Compliment dels criteris i objectius urbanístics i territorials assenyalats en les bases, com la qualitat tècnica de l'ordenació proposada, la resolució adequada de la integració de l'actuació en el seu entorn, la millor estructuració de dotacions públiques i d'espais lliures, o la qualitat tècnica de les resolucions proposades per a la urbanització. Valoració: (0 a 35)  
2. Així mateix, es valoraran les qualitats de les obres previstes en el projecte d'urbanització. Valoració: (0 a 7)  
3. Termini d'execució del programa d'actuació integrada. Valoració: de (0 a 16)  
4. Mitjans per al control de la qualitat de cada una de les prestacions que constituïxen l'objecte del programa. Valoració: de(0a 12)  
Respecte a la proposició juridicoeconòmica.  
1. Import de les càrregues d'urbanització, expressat en euros per metre quadrat d'edificabilitat. Valoració: de (0 a 8)  
2. Coeficient de canvi a l'efecte de pagament en terrenys especificat en l'article 127.2.F. Valoració: de (0 a 17)  
3. Major col·laboració dels propietaris. Valoració de (0 a 8)  
4. Cessió anticipada del sòl dotacional destinat a equipament i zones verdes. Valoració de (0 a 2)  
13. Les proposicions dels interessats, ajustades al model establit en l'apartat 8 de les bases particulars del programa, es presentaran en el lloc i termini indicat en l'apartat 10 de les bases particulars del programa, en idioma espanyol o valencià.  
14. Els concursants per a acreditar el compliment dels criteris de solvència econòmica i financera, tècnica i professional hauran de presentar la documentació assenyalada en els articles 122 i 123 de la Llei 16/2005, de 30 de desembre, de la Generalitat, Urbanística Valenciana.  
15. Els concursants hauran de presentar la documentació reflectida en el punt 9 de les presents bases particulars. Es farà constar expressament que els concursants tenen l'obligació de sotmetre la documentació a què fa referència l'article 134 de la LUV, a informació pública pel termini d'un mes, en la forma i amb els requisits assenyalats en tal precepte.  
16. Seran admissibles variants en els termes indicats en l'apartat 5de les bases particulars del programa.  
17. Els criteris d'adjudicació del programa d'actuació integrada, especificats per orde decreixent d'importància, incloent la seua ponderació, són els establits en l'apartat 12 de les bases particulars programa.  
18. L'estimació aproximada de les càrregues d'urbanització del programa d'actuació integrada, realitzada amb caràcter previ per l'Ajuntament d'Albatera, ascendix a la quantitat de (no s'establix) euros (IVA inclòs). Per tot això, els concursants hauran de presentar un garantia provisional de 70.000 euros, equivalent al 2% de l'estimació aproximada de les càrregues d'urbanització del programa d'actuació integrada, realitzada amb caràcter previ per l'Ajuntament d'Albatera.  
19. El programa d'actuació integrada corresponent al sector A-1 de les normes subsidiàries d'Albatera assegurarà el compliment de les seues previsions per mitjà de garantia financera o real prestada i mantinguda per l'urbanitzador, per un valor mínim del 10% del valor de les càrregues d'urbanització. Esta garantia tindrà el caràcter de definitiva, i es regirà la forma de constitució i efectes pel que establix el Reial Decret Legislatiu 2/2000, de 16 de juny, pel qual s'aprova el Text Refós de la Llei de Contractes de les Administracions Públiques.  
20. Es fa constar que, amb data 27 d'octubre del 2006, s'ha enviat l'anunci de concurs al Diari Oficial de la Unió Europea».  
Cosa que es publica perquè se'n prenga coneixement d'acord amb el que disposa l'article 132.2 de la Llei 16/2005, de 30 desembre, Urbanística Valenciana, publicada en el Diari Oficial de la Generalitat de 31 desembre de 2005, núm. 5167.  
Albatera, 27 d'octubre de 2006.. L'alcalde president: Francisco García Gerardo.